**7. RAZRED - LIKOVNA KULTURA**

TEMA: VIZUALNA KOMUNIKACIJA

METODA: ISTRAŽIVAČKI RAD, PREZENTACIJA

TEHNIKA: FOTOGRAFIJA

POSTUPAK RADA;

U četvrtak 19. ožujka 2020. na Nastavi na daljinu po rasporedu je nastava likovne kulture za 7. Razrede.

Prilog se nadovezuje na našu zadnju temu plakata i zlatnog reza.

Prilog možete pogledati na stranici Ministarstva obrazovanja ili tako da upišete u tražilicu NASTAVA NA DALJINU, RASPORED. Vidjet ćete tjedni raspored po danima i razredima. U četvrtak je prikazan prilog VIZUALNA KOMUNIKACIJA . Kliknite na likovnu kulturu i možete pogledati video prilog kad imate slobodni trenutak.

Nastavnica likovne kulture predstavila je temu vizualne komunikacije kojom smo svakodnevno okruženi i u kojoj sudjelujemo.

Zadatak:

Prošetati okolinom (poštujući odredbe o socijalnim kontaktima) i fotografirati ono što prepozajete kao vizualnu komunikaciju (u video prilogu je sve detaljno opisano) i tako sami otkrivati na što se odnosi. Potražite i neobične i nesvakidašnje vizualne poruke.

Fotografirajte (ili snimite ako treba) motive i pripremite mapu fotografija ili prezentaciju.

Pametni telefoni mogu i tome poslužiti.

Svoje prezentacije ili fotografije (ne zaboravite zapisati mjesto ili okruženje na kojem je snimljena fotografija) moći ćete poslati u virtualnu učionicu svog razreda i predmeta.

Iskoristite toplo vrijeme za boravak na zraku i usmjeravanje pažnje na vizualnu komunikaciju u svojoj okolini.

U dogovoru s razrednicima odabrat ćemo stranicu u kojoj ćete slati svoje uratke.

Sretno,

Nevenka Miklenić, prof.